Υποβρύχιo 214

Ο τύπος υποβρυχίου 214 είναι ένα υποβρύχιο με κίνηση ηλεκτρικού ντίζελ που κατασκευάζεται από την Howaldtswerke-Deutsche Werft GmbH (HDW). Η κίνηση του οφείλεται σε σύστημα ντίζελ, ενώ συμπληρώνεται από σύστημα ανεξαρτησίας από ατμοσφαιρικό αέρα (air-independent propulsion, AIP)  με χρήση στοιχείων κυψελών καυσίμου υδρογόνου, τύπου  μεμβράνης πολυμερούς ηλεκτρολύτη της Siemens (polymer electrolyte membrane, PEM). Το μοντέλο 214 είναι μοντέλο εξαγωγής, αντίστοιχο του μοντέλου 212, η κύρια διαφορά τους είναι ο χάλυβας του κελύφους του σώματος του υποβρυχίου, στο μοντέλο 212 χρησιμοποιείται διαμαγνητικός χάλυβας, ενώ στο 214 όχι, ο διαμαγνητικός χάλυβας του 212 το κάνει αόρατο σε μαγνητικούς ανιχνευτές.

Ελλάδα

Η Ελληνική κλάση Παπανικολής U214 είναι εφοδιασμένη με ραντάρ του οποίου ο ιστός δεν διέρχεται από το σώμα του κελύφους του υποβρυχίου. Στην κορυφή του ιστού είναι εγκατεστημένος ο πομπός του ραντάρ. Αυτός ο πομποδέκτης είναι μέρος του συστήματος SPHINX Radar System που προμήθευσε η εταιρεία Thales Defence Deutschland GmbH από το Κίελο. Η καρδιά του ραντάρ είναι ένας πομποδέκτης FMCW που δεν ανιχνεύεται με τα συνηθισμένα συστήματα ESM σε κανονικές συνθήκες. Αυτή η τεχνολογία αποκαλείται ραντάρ τύπου χαμηλής πιθανότητας ανίχνευσης (ΧΠΑ, Low probability of intercept). Η ισχύς εκπομπής είναι χαμηλότερη από την ισχύ ενός απλού κινητού τηλεφώνου αλλά η ανάλυση ανίχνευσης πολύ πιο ακριβής από ένα υψηλής ισχύος ραντάρ. Το ραντάρ τύπου Thales SPHINX είναι τακτικό ραντάρ, κατασκευασμένο για υποβρύχια. Η Ελλάδα παρήγγειλε τέσσερα υποβρύχια στην τιμή των έξι και έχει παραλάβει εντός του συμβατικού χρόνου (περίπου) και με μεγάλη καθυστέρηση άλλα δύο. Ένα από αυτά κατασκευάστηκε στο Κίελο και άλλα τρία σε Ελληνικά Ναυπηγεία. Το συνολικό κόστος των υποβρυχίων είναι 2.000.000.000 ευρώ.

Νότια Κορέα

Το νοτιοκορεατικό υποβρύχιο Σον Βον-Ιλ κλάσης U214 (χάνγκουλ: 손원일급 잠수함, χάντσα: 孫元一級潛水艦) είναι εφοδιασμένο με το σύστημα ραντάρ SPHINX-D της Thales Defence Deutschland GmbH. Χρησιμοποιεί ένα πρόσθετο πομπό παλμού στην κορυφή της κεραίας. Ο συνδυασμός ενός ραντάρ παλμού υψηλής έντασης και ενός πολύ χαμηλής έντασης πομπού χαμηλής πιθανότητας ανίχνευσης είναι πολύ αποτελεσματικό για υποβρύχια. Κατά τη διάρκεια επιχειρήσεων επιφάνειας, το πλοίο πλέει με αποτύπωμα ανοιχτού παλμού για συστήματα ESM, ωστόσο σε μια μυστική αποστολή ο λειτουργός ενεργοποιεί την λειτουργία ΧΠΑ. Το υποβρύχιο παραμένει αόρατο στους άλλους. Ο συνολικός σχεδιασμός είναι για 9 υποβρύχια και 4 είναι σε υπηρεσία. 
Η Νότια Κορέα παρήγγειλε τα πρώτα τρία υποβρύχια KSS-II/ τύπου 214 το 2000, τα οποία συναρμολογήθηκαν από τη νοτιοκορεατική Hyundai Heavy Industries. Η παραγγελία Batch 2 θα προσθέσει 6 ακόμα υποβρύχια στο ναυτικό της Νότιας Κορέας, τα οποία πρόκειται να κατασκευαστούν από την Daewoo Shipbuilding & Marine Engineering.
Το Χονγκ Μπομ-ντο (Hong Beom-do), ένα ειδικευμένο υποβρύχιο, κατατάχθηκε στις 7 Απριλίου 2016.

Πορτογαλία

Το 2005 η Πορτογαλία ανέθεσε στην Howaldtswerke-Deutsche Werft την κατασκευή δύο υποβρυχίων τύπου 214, τα οποία παραδόθηκαν το 2010.

Πακιστάν

Το Πακιστανικό Ναυτικό διαπραγματεύτηκε για την αγορά τριών υποβρυχιών τύπου 214 τα οποία θα κατασκευαστούν στο Πακιστάν το 2008. Κατά την διάρκεια της εκθέσεως IDEAS 2008, ο επικεφαλής της HDW Βάλτερ Φράιταγκ δήλωσε ότι “Το εμπορικό συμβόλαιο έχει ολοκληρωθεί κατά 95 τοις εκατό", ενώ δήλωσε ότι το πρώτο υποβρύχιο θα παραδοθεί εντός 64 μηνών από την υπογραφή του συμβολαίου. και τα υπόλοιπα θα παραδοθούν εντός 12 μηνών από την παράδοση του πρώτου. Μετά από δύο χρόνια, το Πακιστάν απέρριψε την προσφορά υπέρ μιας νέας διαπραγμάτευσης με την Κινεζική China Shipbuilding & Offshore International Co. Ltd. για ένα σύνολο υποβρυχίων που δεν έχουν σχεδιαστεί ακόμα.